Maraņauna
Maraņauna vai Maraņāuna (Brazīlijas portugāļu: Maranhão) ir štats Brazīlijas Ziemeļaustrumu reģionā. Robežojas rietumos ar Paras štatu, dienvidos ar Tokantinsas un austrumos ar Pjaui štatu. Ziemeļos štatu apskalo Atlantijas okeāns. Administratīvais centrs un lielākā pilsēta — Sanluisa (agrāk arī Sanluisa del Maraņauna). Plašāk Maraņauna ir pazīstama ar Alkantaras kosmodromu pie Sanluisas un piejūras kāpām dabas parkā Lensois-Maraņensis, kuras ir populārs tūrisma objekts.